लेकिन क्या आम लोगों पर भी ऐसा हमला हो सकता है? क्या इस वायरस से निजी कम्प्यूटरों को भी निशाना बनाया जा सकता है। यह सबसे बड़ा सवाल है। लेकिन ऐसे हैकर बड़े संगठनों को ही निशाना बनाते है। इसकी वजह यह है कि उसके नेटवर्क के किसी एक कम्प्यूटर में यह वायरस घुसते ही तमाम कम्प्यूटरों को अपनी गिरफ्त में ले लेता है। इससे हैकरों और ब्लैकमेलरों को कम मेहनत में ज्यादा फायदा होता है। ऐसे में हमें क्या करना चाहिए। इसके लिए एंटीवायरस का ऑफ लाइन बैकअप रखना जरूरी है। इसके अलावा अंजान मेल या पोर्नसाइटों से भी सावधानी बरतनी चाहिए। इसलिए अभी से भारत को किसी संभावित हमले से बचाव का इंतजाम करने में जुट जाना चाहिए। आज रेलवे, एयरलाइंस, बैंक, स्टॉक मार्केट, हॉस्पिटल के अलावा सामान्य जनजीवन से जुड़ी हुई सभी सेवाएं कम्प्यूटर नेटवर्क के साथ जुडी हैं, इनमें से तो कई पूरी तरह से इंटरनेट पर ही आश्रित हैं, यदि इनके नेटवर्क के साथ छेड़-छाड़ की गयी, तो क्या परिणाम हो सकते हैं यह सभी को पता है।अब तो सैन्य-प्रतिष्ठानों का काम-काज और प्रशासन भी कम्प्यूटर नेटवर्क के साथ जुड़ चुका है। जाहिर है कि यह क्षेत्र भी साइबर आतंक से अछूता नहीं बचा है।